**2.pielikums**

**Izvērtējums par 2018. gadā īstenoto**

**projekta informatīvi izglītojošo aktivitāšu ietekmi**

**projekta noslēguma periodā**

Projekta informatīvi izglītojošās aktivitātes ir vērstas uz informācijas izplatīšanu par projektu, ka arī, lai izskaustu iecietību pret vardarbību pret sievieti sabiedrībā tā kopumā.

Svarīgākās informatīvi izglītojošās aktivitātes bijušas:

* Informatīvo materiālu (2) sagatavošana un izplatīšana;
* Informācija tīmeklī, t.sk. ziņas ziņu portālos, pašvaldību mājaslapās un projektu partneru mājaslapās, kā arī YouTube;
* Žurnālistu semināri, kuru ietvaros veidota izpratne par vardarbības problemātiku.

Informācija par Informatīvo materiālu sagatavošanu un žurnālistu semināru iekļauta *1.pielikumā Pirmā posma novērtējums*.

Šajā izvērtējuma ziņojumā iespēju robežās izvērtēta:

1) Informatīvo materiālu izplatīšanas ietekme;

2) Informācijas tīmeklī ietekme uz sabiedrību.

**Materiālu izplatīšana**

Projektā tika paredzēts 7000 cietušajām personām pirmajā tikšanās reizē izsniegt informatīvu materiālu. Viena tāda tikšanās reize ir, kad policija ierodas uz izsaukumu uz ģimenes konfliktu. Policijas pārvaldēm 2017. gadā izsniegti 204 000 eksemplāri projekta laikā izstrādāto informatīvo materiālu, kas domāti cietušajām personām, un 3800 bukleti, kas domāti līdzcilvēkiem. Savukārt, Labklājības ministrija 2017. gadā 52 000 bukletus cietušajām personām un 27 550 bukletus līdzcilvēkiem izdalījusi Valsts probācijas dienestā, pašvaldību policistiem, ārstiem, Juridiskās palīdzības administrācijai, “Centram Marta” un citiem, kas, iespējams, ir pirmie, kuri satiek cietušos. 2018. gadā pašvaldību policijas iecirkņiem, tiesām un prokuratūrai, sociālajiem dienestiem, krīzes centriem, ginekologiem u.c. izdalīti 24 045 bukleti cietušajām personām un 33 450 bukleti līdzcilvēkiem.

Policisti (pašvaldības un Valsts) diskusijās visās pašvaldībās uzsver, ka informatīvie bukleti atrodas dienesta mašīnās un tiek dalīti tikšanās reizēs. Policisti novērojuši, ka sievietes ir lasījušas bukletus un ir rīkojušās, atsaucoties uz bukletiem. Policisti Dobelē minēja, ka materiālus izliek uzgaidāmajās telpās un “bukleti pazūd ļoti ātri”.

Savukārt, sociālais dienests apsekošanas laikā izsniedza personām augšminētos informatīvos materiālus. Informatīvie materiāli izsniegti visās reizēs (izņemot vienu), kad aizpildītas klientu risku izvērtējuma anketas, un tos samērā konsekventi izsniedza Cēsīs, Valmierā un Dobelē.

**Informācija tīmeklī**

Informācija daudz sniegta tīmeklī, t.sk. publicētas ziņas ziņu portālos, pašvaldību mājaslapās un projektu partneru mājaslapās, kā arī YouTube. Projektā bija paredzēts visas publikācijas publicēt partneru mājaslapās un izplatīt ar projekta partnera atbalstu. Veicot informācijas apkopojumu, redzams, ka projekta partneru mājaslapās ir apjomīga informācija par projektu. Īpaši pilnīga informācija ir Labklājības ministrijas mājaslapā.

|  |
| --- |
| **Informācija projekta partneru mājaslapās un sociālajos mēdijos** |
| **Informācijas veids** | **Mērķis** | **Labklājības ministrija** | **Valsts policija** | **Centrs Marta** | **Latvijas lauku ģimenes ārstu asociācija**(asociēts partneris) | **Tieslietu** **ministrija**(asociēts partneris) |
| **Saite**  |  | http://lm.gov.lv/lv/es-finansejums/lm-istenotie-projekti/aktualie-projekti/0-projekts-soli-tuvak-kopienas-vienota-atbilde-uz-vardarbibas-pret-sievietem-gadijumiem | http://www.vp.gov.lv/?id=850 | http://www.marta.lv/marta-darbiba/projekti/projekts-soli-tuvak-kopienas-vienota-atbilde-uzvardarbibas-pret-sievietem-gadijumiemquot |  |  |
| Tehniska informācija par projektu | Sniegt pamatinformāciju | x | x | x | - | - |
| Faktu lapas utt. | Informēt par projekta mērķi | x | x | Saite uz LM,3 vardarbībā cietušu sieviešu video stāsti  | - | - |
| Ziņas  | Lai uzturētu iesaistīto pušu interesi | x | x | - | - | - |
| Projekta partneru saites |  | Saites nav, logo ir. | Saites nav, logo ir. | - | - | - |
| Info par projektu |  | x | x | x | - | - |
| Baneri publikācijām |  | x | x | x | - |  |

Meklējot pēc atslēgvārdiem “Soli tuvāk” un “vardarbība” (1.12.2018) parādās 20,300 saites. Saraksta galvgalī parādās Valsts policijas mājaslapa, Labklājības ministrijas, un “Centrs Marta” mājaslapas. Pārmijus skatāmas arī Latvijas mediji un pašvaldību mājaslapas, t.sk. lsm.lv, tvnet.lv, la.lv, delfi.lv, diena.lv, dzirkstele.lv, ziemeļlatvija.lv, pilotprojekā iesaisītās pašvaldības valmiera.lv, cēsis.lv, dobele.lv, balvi.lv, saldus.lv u.c. Ziņa par projektu redzama arī citos portālos, piem. piejūrasslimnīca.lv, sputniknewslv.com.

Arvien retāk mājaslapas publisko vietnes apmeklējuma skaitu, taču VP Vidzemes reģiona pārvaldes priekšnieka palīdzes Anželas Geļjanes 2017. gada 7. jūnija raksts “Soli tuvāk no vardarbības brīvai sabiedrībai” portālā ziemeļlatvija.lv apmeklēts 403 reizes. YouTube video ar M. Oktoberas prezentācijas 1. daļu apmeklēts 48 reizes.

**Projektu sinerģija**

Projektu ietekmes rezultāti nav atdalāmi no apjomīgas informatīvas kampaņas ietekmes uz sabiedrību. 2018. gadā Labklājības ministrija sadarbībā ar biedrību «Streetbasket» (jeb Ghetto Games) un biedrību «Krīžu un konsultāciju centrs ‘Skalbes’’’ īstenots projekts “‘Izpratnes veidošanas kampaņa par nulles toleranci attiecībā uz vardarbību pret sievietēm ‘Vardarbībai patīk klusums’”, kas arī vērsts uz sabiedrības attieksmes un rīcības izmaiņām, saskaroties ar vardarbību. Projekts īstenots ar ES programmas «Tiesības, vienlīdzība un pilsonība” finansējumu. (Nr. JUST/2016/RGEN/AG/VAWA/9944).

Projekta “Vardarbībai patīk klusums”, kas īpaši vērsts uz izpratnes veidošanu novērtējumā izmantots 2016. gada «Tematiskais Eirobarometrs 449: Ar dzimumu saistīta vardarbība» (pieejams: <https://data.europa.eu/euodp/data/dataset/S816_73_2_EBS344>) un sabiedriskās domas aptauja, kas tika veikta 2018. gada aprīlī (<http://www.lm.gov.lv/upload/atskaite_lm_042018_iesniegta.pdf>). Šajā aptaujā tika izmantotas tās pašas metodes, izlase un anketa kā Eirobarometra aptaujā.

Kampaņas rezultāti daļēji ietekmēja “Soli tuvāk” projekta aktivitātes:

* 2018. gadā respondenti biežāk nekā iepriekš piekrīt, ka vardarbība pret sievietēm nav pieņemama un tai būtu jābūt pretlikumīgai: 2016 – 64 %, 2018 – 75 %.
* 2018. gadā tikai 19 % respondentu piekrīt, ka vardarbība pret sievieti ir privāta lieta, salīdzinot ar 31 % 2016 gadā.
* 18,9 % aptaujas dalībnieku atzīst, ka pēdējo 12 mēnešu laikā viņi ir kļuvuši vairāk pārliecināti par to, ka ir nepieciešams iesaistīties, ja redzētu vardarbīgu attieksmi pret sievieti[[1]](#footnote-1) (skat. projekta izvērtējuma 35.-38. slaidus).
1. http://www.lm.gov.lv/upload/181002\_Novertejuma\_zinojums\_VAW\_LV\_FINAL.pdf [↑](#footnote-ref-1)